# Oleksandr Aresxenko

Oleksandr Valentínovitx Aresxenko (nascut el 15 de juny de 1986 a Luhansk, Unió Soviètica) és un jugador d'escacs ucraïnès que té el títol de Gran Mestre des de 2002.
A la llista d'Elo de la FIDE del desembre de 2021, hi tenia un Elo de 2670 punts, cosa que en feia el jugador número 7 (en actiu) d'Ucraïna, i el 59è millor jugador al rànquing mundial. El seu màxim Elo va ser de 2720 punts, a la llista de desembre de 2012 (posició 28 al rànquing mundial).

## Resultats destacats en competició

El 2000 va guanyar el Campionat del món Sub-14 a Orpesa, per davant del futur superGran Mestre Wang Yue. El 2003, empatà al primer lloc amb sis jugadors més al fort Obert de Cappelle-la-Grande.
El 2005, va guanyar el campionat d'Ucraïna. A finals d'any, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una bona actuació, tot i que fou eliminat en tercera ronda (setzens de final) per Levon Aronian.
El 2007 empatà als llocs 2n-4t amb Hikaru Nakamura i Emil Sutovsky al 5è GibTelecom Chess Festival (el campió fou Vladímir Akopian). El 2009 empatà als llocs 1r-4t amb Humpy Koneru, Ievgueni Miroixnitxenko i Magesh Panchanathan a la Mayor Cup de Mumbai, i fou primer al desempat. El mateix any, empatà al primer lloc amb Borís Àvrukh a l'obert de Zuric, i fou primer per desempat. El 2010, empatà als llocs 2n-7è amb Aleksei Dréiev, Ivan Sokolov, Vladímir Fedosséiev, Dmitri Andreikin i Konstantín Sakàiev al Memorial Txigorin (el campió fou Eltaj Safarli). El 2011, empatà als llocs 1r-5è amb Iuri Kuzúbov, Parimarjan Negi, Markus Ragger i Ni Hua al 9è obert de Parsvnath. El 2011, va formar part de l'equip ucraïnès que assolí la medalla de bronze al Campionat del món per equips a Ningbo.
El 2012 obtingué el primer lloc amb 7.5 punts al fort Memorial Txigorin (i fou campió per desempat). L'agost de 2013 participà en la Copa del Món de 2013, on tingué una actuació regular, i arribà a la tercera ronda, on fou eliminat per Vladímir Kràmnik 1-3.
El setembre de 2015 fou quart del 22è Festival d'Abu Dhabi amb 7 punts de 9, amb els mateixos punts que Nils Grandelius, Baadur Jobava, Martyn Kravtsiv i Richard Rapport però amb el quart millor desempat. El desembre de 2015 fou 2-10è (sisè en el desempat) de l'Al Ain Classic amb 6½ punts de 9 (els campió fou Wang Hao).

## Partida notable

* Serguei Rublevski vs Oleksandr Aresxenko, Campionat de Rússia per equips de 2005, defensa siciliana, (B20)
   1.e4 c5 2.Ce2 d6 3.g3 Cf6 4.Ag2 e5 5.c3 Ae7 6.d4 cxd4 7.cxd4 O-O 8.Cbc3 a6 9.O-O b5 10.a3 Ab7 11.Ae3 Cbd7 12.h3 Te8 13.g4 Cb6 14.b3 Tc8 15.Tc1 Cfd7 16.Dd2 d5 17.Cxd5 Cxd5 18.Txc8 Dxc8 19.exd5 e4 20.Cc3 Axa3 21.Cxe4 Da8 22.Cc5 Axd5 23.Axd5 Dxd5 24.Cxd7 Dxd7 25.b4 a5 26.bxa5 Dd5 27.Dd3 b4 28.a6 h5 29.Af4 hxg4 30.hxg4 Ta8 31.Te1 Ab2 32.Te4 b3 33.Df3 Axd4 34.Ac1 Dc6 35.Aa3 b2 36.Axb2 Axb2 37.De2 Af6 38.a7 g5 39.De3 Rg7 40.Tb4 Dd7 0-1

## Notes i referències

* ↑ «Nota biogràfica d'Oleksandr Aresxenko» (en anglès). Chessgames.com. [Consulta: 7 desembre 2011].
* ↑ «"Rànquing d'escaquistes per federació: Ucraïna"» (en anglès). lloc web de la FIDE. [Consulta: 27 desembre 2021].
* ↑ Posició al rànquing mundial i evolució Elo d'Oleksandr Aresxenko «benoni.de» (en alemany). Arxivat de l'original el 2014-02-22. [Consulta: 26 febrer 2013].
* ↑ «Campionats del món per edats: campions» (en portuguès). brasilbase. [Consulta: 26 maig 2015].
* ↑ «19e Open International de Cappelle-la-Grande 2003, Classement final» (en francès). cappelle-chess.fr. Arxivat de l'original el 2015-09-23. [Consulta: 7 desembre 2011].
* ↑ «Tournament report juliol 2003: 19th International Open» (en anglès). FIDE. [Consulta: 11 març 2014].
* ↑ Boytsun, Olena. «Areshchenko wins the Ukraine Championship» (en anglès). ChessBase, 05-09-2005. [Consulta: 7 desembre 2011].
* ↑ «Lloc web oficial de la Copa del món de 2005» (en anglès). [Consulta: 7 desembre 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ Crowther, Mark. «FIDE World Chess Cup 2005» (en anglès). The Week in Chess 580, 19-12-2005. Arxivat de l'original el 2012-02-01. [Consulta: 7 desembre 2011].
* ↑ «Akopian wins GibTel Masters in Gibraltar» (en anglès). ChessBase, 04-02-2007. [Consulta: 7 desembre 2011].
* ↑ Zaveri, Praful. «Areshchenko triumphs in Mayor's Cup – Jai Ho Mumbai!!» (en anglès). ChessBase, 15-05-2009. [Consulta: 7 desembre 2011].
* ↑ «Areshchenko wins Zurich Jubilee on tiebreak». ChessVibes, 16-08-2009. Arxivat de l'original el 2009-08-20. [Consulta: 7 desembre 2011].
* ↑ Safarli wins the Chigorin Memorial in St. Petersburg, Chessbase, 15 de novembre de 2010 (en anglès). Consultat el dia 16 de desembre de 2011 (anglès)
* ↑ «M.Chigorin Memorial 2010» (en anglès). FIDE. [Consulta: 7 desembre 2011].
* ↑ «9th Parsvnath International Open Chess Tournament» (en anglès). Chessdom. Arxivat de l'original el 2011-11-19. [Consulta: 7 desembre 2011].
* ↑ «Classificació i partides: Memorial Txigorin 2012» (en anglès). chess-results.com. [Consulta: 30 octubre 2014].
* ↑ En aquest torneig els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 7 octubre 2013].
* ↑ «Nils Grandelius wins Abu Dhabi Masters Chess Championship». chessdom.com. [Consulta: 7 setembre 2015]. (anglès)
* ↑ «4th Al Ain Chess Classic 2015». http://theweekinchess.com.+[Consulta: 1r gener 2016]. (anglès)
* ↑ «Partida Rublevski-Aresxenko, Campionat de Rússia per equips de 2005». chessgames.com. [Consulta: 8 desembre 2011].